
Az e-könyvek kölcsönzése és használata az Amerikai Egyesült Államok közkönyvtáraiban

Kutatásomban az elektronikus könyvek szolgáltatásának könyvtárakban való gyakorlati, módszertani problémáira helyezem a hangsúlyt. Célom, hogy nemzetközi példákat, eseteket, módszereket vizsgálva átfogó helyzetképet adjak a szakmabeliek és a téma iránt érdeklődök számára az e-könyvek, könyvtárban való kölcsönzéséhez, alkalmazásához, használatához.
Ezen belül a szűkebb kutatási területem az e-könyvek kölcsönzése a könyvtárakban. Elsősorban nem a hazai helyzetet vizsgálom – mert itthon még kiforratlan – hanem egy olyan ország gyakorlatának a bemutatására vállalkozom, amely az e-könyvek kölcsönzése területén már élen jár. Az Amerikai Egyesült Államok az az ország, amelyik e témában szinte legtöbb szakirodalommal és gyakorlati tapasztalattal is rendelkezik. Úgy gondolom, hogy dolgozatom segítséget nyújthat a magyarországi elektronikus könyvkölcsönzés problémáinak megoldására, a megfelelő elektronikus könyvkölcsönzési szolgáltatás kialakítására.
Dolgozatom célja, hogy bebizonyítsam: az e-könyv kölcsönzésnek mint szolgáltatásnak a könyvtárakban van a helye. Körüljárom és bemutatom, hogy ez a szolgáltatás milyen formában valósulhat meg a könyvtárakban.
Bár, a vizsgált területem a könyvtárak, de fontosnak tartom bemutatni a könyves szakmában érdekeltek – a szerzők, a könyvkiadók és a könyvterjesztők – nézőpontjait, érdekeit is, így a dolgoztomban erre is kitekintést nyújtok.
Kutatási módszereim: szakirodalom-elemzés, esettanulmányok vizsgálata és interjúkészítés.
Az eredményeim azt mutatják, hogy Egyesült Államokban több különböző kölcsönzési modell is él, de mégsem alakult ki egy biztos, szinte minden szempontból helytálló e-könyvkölcsönzési szolgáltatás.
Fontos azonban felismernünk azt a tényt, hogy az igény meg van rá és egyre inkább nő, ezért az a cél, hogy minél inkább a használók igényeihez alakítsuk ezt a könyvtári szolgáltatást.



